Miestne zastupiteľstvo mestskej časti Bratislava-Petržalka

Materiál na rokovanie miestneho
zastupiteľstva dňa 7. apríla 2009

Materiál číslo: 342/2009

K bodu:  Nástup náhradníka do funkcie poslanca Miestneho zastupiteľstva mestskej časti Bratislava-Petržalka

Predkladá:					Návrh uznesenia:

Iveta Plšeková					v prílohe
predsedníčka 
mandátovej komisie			

						
Prerokované:	

v mandátovej komisii
dňa 31.3.2009

Spracoval:
PhDr. Denisa Paulenová
odd. organizačných vecí

Návrh uznesenia

Miestne zastupiteľstvo mestskej časti Bratislava
			
b e r i e   n a  v e d o m i e
				
zánik poslaneckého mandátu poslanca Stanislava Fialu podľa § 25 ods. 2 písm. c/ zákona SNR č.369/1990 o obecnom zriadení v znení neskorších predpisov vzdaním sa vo volebnom obvode č. 6

k o n š t a t u j e,

že novozvolený poslanec Tibor Kósa vo volebnom obvode č. 6 zložil zákonom predpísaný sľub poslanca Miestneho zastupiteľstva mestskej časti Bratislava-Petržalka

Dôvodová správa

Dňa 24.3.2009 sa v zmysle § 25 ods. 2 písm. c/ zákona SNR č.369/1990 o obecnom zriadení v znení neskorších predpisov poslane poslanec Stanislav Fiala vo volebnom obvode č. 6 písomne vzdal funkcie poslanca z dôvodu konfliktu záujmov, čím bola naplnená skutočnosť pre zánik poslaneckého mandátu.
Podľa § 51, ods. 1 zákona SNR č. 346/1990 Zb. o voľbách do orgánov samosprávy obcí nastupuje za poslanca miestneho zastupiteľstva ten náhradník, ktorý v príslušnom volebnom obvode získal najväčší počet hlasov, ale nebol zvolený za poslanca.
Na uvoľnený mandát podľa výsledkov volieb nastúpuje p. Tibor Kósa, ktorý v roku 2006 vo voľbách do orgánov samosprávy obcí získal vo volebnom obvode č. 6 ako náhradník najväčší počet hlasov (788) .
Pán Tibor Kósa, vek 74 rokov, (povolanie - ekonóm), býva na Haanovej ul. č. 3. V ostatných voľbách kandidoval za koalíciu politických strán SDKÚ-DS a KDH.

Nástup náhradníka sa uskutočňuje podľa § 51 zákona SNR č. 346/1990 Zb. o voľbách do orgánov samosprávy obcí :
1. Ak sa uprázdni v obecnom zastupiteľstve mandát, nastupuje za poslanca obecného zastupiteľstva ako náhradník kandidát, ktorý získal najväčší počet hlasov vo volebnom obvode, ale nebol zvolený za poslanca.
2. Nastúpenie náhradníka vyhlási obecné zastupiteľstvo do 15 dní po tom, čo sa uprázdni mandát, a odovzdá mu osvedčenie o tom, že sa stal poslancom. Osvedčenie podpíše starosta (primátor).